R O M Â N I A								            PROIECT
JUDEŢUL MUREŞ							(nu produce efecte juridice)*
CONSILIUL LOCAL MUNICIPAL TÂRGU MUREŞ		                          PRIMAR	
       SOÓS ZOLTAN   


 H O T Ă R Â R E A  Nr. __________
din ________________________2026

[bookmark: _Hlk241602965][bookmark: _Hlk241603139]privind aprobarea reorganizării și modificării Organigramei, a Statului de funcții, a Regulamentului de Organizare și Funcționare, a modelului Contractului de voluntariat și a Categoriilor de venituri și a naturii cheltuielilor ale Administraţiei Grădinii Zoologice și a Platoului Cornești 


Consiliul Local al Municipiului Târgu Mureş, întrunit în şedinţă ordinară de lucru,

	Având în vedere :
· Referatul de aprobare nr. 3265 din 16.10.2026 inițiat de Primarul Municipiului Târgu Mureș prin Administrația Grădinii Zoologice și a Platoului Cornești privind aprobarea reorganizării și modificării Organigramei, a Statului de funcții, a Regulamentului de Organizare și Funcționare, a modelului Contractului de voluntariat și a Categoriilor de venituri și a naturii cheltuielilor ale Administraţiei Grădinii Zoologice și a Platoului Cornești;
· Hotărârea Comitetului Director nr. 81 din 19.10.2026 privind avizarea documentației aferente proiectului de hotărâre a Consiliului Local Municipal Târgu Mureș privind aprobarea reorganizării și modificării Organigramei, a Statului de funcții, a Regulamentului de Organizare și Funcționare, a modelului Contractului de voluntariat și a Categoriilor de venituri și a naturii cheltuielilor ale Administraţiei Grădinii Zoologice și a Platoului Cornești; 
· HCL nr. 311 din 30 septembrie 2021 privind reorganizarea Serviciului public Administrația Grădinii Zoologice și a Serviciului Administrarea Platoului Cornești din cadrul Municipiului Târgu Mureș și înființarea Serviciului public Administrația Grădinii Zoologice și a Platoului Cornești – instituție publică de interes local cu personalitate juridică, în subordinea Consiliului Local Municipal Târgu Mureș, modificarea corespunzătoare a structurii organizatorice, aprobarea organigramei, a numărului de personal și a statului de funcții cu modificările și completările ulterioare;
· HCL nr. 91 din 8 aprilie 2026 cu privire la aprobarea numărului maxim de posturi la nivelul U.A.T. Municipiul Târgu Mureș, respectiv la nivelul Aparatului de specialitate al Primarului Municipiului Târgu Mureș, precum și al instituțiilor publice cu sau fără personalitate juridică, de subordonare locală;
· HCL nr. 120 din 11 mai 2026 privind aprobarea bugetului Unității Administrativ-Teritoriale Municipiul Târgu Mureș pe anul 2026;
· [bookmark: _Hlk87524259]Raportul de specialitate nr. _____ din ____________2026 al Direcţiei Juridice Contencios Administrativ şi Administraţie Publică Locală;
· Raportul de specialitate nr. _______ din _______2026 al Direcției Proiecte cu finanțare internațională, resurse umane, relații cu publicul, activități culturale, relații externe, protocol, comunicare și logistică,
· Raportul Comisiilor de specialitate din cadrul Consiliului Local Municipal Târgu Mureş.

            În conformitate cu prevederile:
· Art. 11 lit. e din Legea nr. 672/2002 privind auditul public intern, Republicată;
· Ordonanței de urgență a Guvernului nr. 57/2019 privind Codul administrativ;
· Legea nr. 191/2002 - Legea grădinilor zoologice și acvariilor publice;
· Ordonanța de urgență nr. 195/2005 privind protecția mediului;
· Legea nr. 205/2004 privind protecția animalelor, republicată;
· Ordin nr. 1798/2007 pentru aprobarea procedurii de emitere a autorizației de mediu;
· Legii nr. 53/2003 - Codul muncii, republicată, cu modificările și completările ulterioare; 
· Legii nr. 153/2017 privind salarizarea personalului plătit din fonduri publice; 
· Legea nr. 78/2014 privind reglementarea activității de voluntariat în România, cu modificările și completările ulterioare;
· Legea nr. 273/2006 privind finanțele publice locale, cu modificările și completările ulterioare;
· Legea nr. 24/2000 din 27 martie 2000 privind normele de tehnică legislativă pentru elaborarea actelor normative, republicată; 

	În temeiul prevederilor art. 129 alin.(1), alin. (2) lit. „a”, alin. (3) lit. „c” și ale art. 139 alin. (1), art. 518 și art. 538 - 542 din Ordonanță de Urgență nr. 57 din 3 iulie 2019 privind Codul administrativ, cu modificările și completările ulterioare,
H o t ă r ă ș t e :

Art. 1. Se aprobă reorganizarea și modificarea Organigramei, a Statului de funcții, a Regulamentului de Organizare și Funcționare, a modelului Contractului de voluntariat și a Categoriilor de venituri și a naturii cheltuielilor ale Administrației Grădinii Zoologice și a Platoului Cornești.

Art. 2. Se aprobă Organigrama Administrației Grădinii Zoologice și a Platoului Cornești, conform Anexei 1, care face parte integrantă din prezenta hotărâre.

Art. 3. Se aprobă Statul de funcții și numărul total de 53 de posturi pentru Administrația Grădinii Zoologice și a Platoului Cornești, conform Anexei 2, care face parte integrantă din prezenta hotărâre.

Art. 4. Se aprobă Regulamentul de Organizare și Funcționare (ROF) al Administrației Grădinii Zoologice și a Platoului Cornești, conform Anexei 3, care face parte integrantă din prezenta hotărâre.

Art. 5. Se aprobă Modelul Contractului de Voluntariat utilizat în cadrul Administrației Grădinii Zoologice și a Platoului Cornești, conform Anexei 4, care face parte integrantă din prezenta hotărâre.

Art. 6. Se aprobă categoriile de venituri și natura cheltuielilor care urmează a fi obținute, respectiv finanțate de Administrația Grădinii Zoologice și a Platoului Cornești, conform Anexei 5, care face parte integrantă din prezenta hotărâre.

Art. 7. Directorul Administraţiei Grădinii Zoologice și a Platoului Cornești este ordonator terțiar de credite, iar finanțarea instituției se realizează din venituri proprii și subvenții de la bugetul local - sursa G.

Art. 8. Activitatea de audit public intern pentru Administraţia Grădinii Zoologice și a Platoului Cornești se va realiza de către organul ierarhic superior, prin structura de audit public intern existentă la nivelul acestuia.

Art. 9. Aplicarea prevederilor prezentei hotărâri se va realiza începând cu data adoptării acesteia.

Art. 10. Prevederile HCL nr 268 din 28 noiembrie 2024 privind aprobarea numirii membrilor în Comitetul Director al Administrației Grădinii,Zoologice și a Platoului Cornești Târgu Mureș își mențin aplicabilitatea până la modificarea componenței Comitetului Director sau încetarea mandatelor membrilor, în condițiile legii.

Art. 11. Odată cu intrarea în vigoare a prezentei hotărâri, încetează de drept aplicabilitatea HCL nr 267 din 28 noiembrie 2024 privind modificarea și completarea HCL nr. 311 din 30 septembrie 2021,privind reorganizarea Serviciului Public Administrația Grădinii Zoologice și a Serviciului Administrarea Platoului Cornești din cadrul Municipiului Târgu Mureș și înființarea Serviciului public Administrația Grădinii Zoologice și a Platoului Cornești – instituție publică de interes local cu personalitate juridică,în subordinea Consiliului Local Municipal Târgu Mureș,modificarea corespunzătoare a structurii organizatorice,aprobarea organigramei,a numărului de personal și a statului de funcții și a oricăror alte acte sau dispoziții administrative anterioare cu caracter contrar.

Art. 12. Cu ducerea la îndeplinire a prezentei hotărâri se încredințează Administrația Grădinii Zoologice și a Platoului Cornești prin Serviciul Financiar-Contabil și Resurse Umane.

Art. 13. În conformitate cu prevederile art. 252 alin. (1) lit. „c” și ale art. 255 din O.U.G. nr. 57/2019 privind Codul administrativ, precum și ale art. 3 alin. (1) din Legea nr. 554/2004 privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

Art. 14. Prezenta hotărâre se comunică Administraţiei Grădinii Zoologice și a Platoului Cornești, Direcției Economice și Direcției Proiecte cu finanțare internațională, resurse umane, relații cu publicul, activități culturale, relații externe, protocol, comunicare și logistică din cadrul Municipiului Târgu Mureș.


Viză de legalitate
Secretar General al Municipiului Târgu Mureş
Bordi Kinga




*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ cu modificările şi completările ulterioare  
